OpenLLM-France/wikimedia huggingface dataset:
# Pagoda Pizhi

La Pagoda Pizhi (en xinès: 辟支塔, en pinyin: Pìzhī Tǎ) és una pagoda xinesa del segle xi situada al Temple Lingyan, a Changqing, prop de Jinan, província de Shandong, República Popular de la Xina. Encara que es va construir originàriament el 753, durant el regnat de l'Emperador Xuanzong de Tang (r. 712–756), la pagoda actual és una reconstrucció de la Dinastia Song, entre 1056 i 1063, durant els últims anys del regnat de Song Renzong (r. 1022–1063). Aquesta pagoda de maó i pedra té una base octogonal i nou plantes, amb 54 m d'altura.

## Etimologia

La paraula xinesa "pizhi" és una traducció de la paraula sánscrita pratyeka. El pratyeka és un dels tipus de Buda, una personalitat solitària que ha aconseguit la il·luminació després de la mort del Buda Gautama o Sakyamuni. Això s'aconsegueix mitjançant autoestudi i autoconeixement sense l'ajuda de professors o guies budistes. Per tant, la Pagoda Pizhi es va construir durant la Dinastia Song al segle xi dedicada a aquests pratyeka, fet poc comú entre les pagodes de la Xina.

## Descripció

L'estructura principal de la pagoda és de maó, encara que la façana exterior té elements de pedra tallada. A la base de la pagoda hi ha un pedestal de pedra tallada als quatre costats amb escenes de la vida després de la mort budista i escenes de tortura a l'infern. Les plantes primera, segona i tercera tenen balconades sostingudes per típics dougong xinesos. De la planta quarta a la novena no hi ha balconades. L'agulla de ferro que corona la pagoda es compon d'un bol invertit, discs, un sol, una mitja lluna i una perla. S'usen cadenes de ferro per sostenir fermament l'agulla al terrat. En les crestes de cada cantonada es van col·locar petites estàtues de ferro de guàrdies celestials, aquest fet, feia creure que mantindria a les cadenes en el seu lloc. Un gran pilar de maó i una escala de maó porta fins a la cinquena planta, però solament l'escala de caragol fora de la pagoda permet pujar fins al cim, on se situa l'agulla. Aquesta configuració es veu sovint en pagodes de pedra, però rarament en pagodes de maó.

## Vegeu també

* Pagoda
* Budisme

## Referències

* 1 2 3 Pizhi Pagoda at Lingyan Temple in Changqing of Shandong Province Arxivat 2016-03-03 a Wayback Machine.. A China.org.cn.
# Idea Store

L'Idea Store de Londres és un tipus de centre de comunitat educativa que ofereix serveis de biblioteca juntament amb cursos d'aprenentatge d'adults i esdeveniments i activitats diverses. Va ser iniciat el 1999 pel Borough of Tower Hamlets. Els centres programen activitats com ara classes de ball, classes d'ordinador, biblioteques, i clíniques mèdiques. Els espais solen estar situats en zones amb molt de flux de vianants. Des que es va obrir la primera Idea Store, el 2002 a Bow, moltes altres han obert també a Londres: Chrisp Carrer (2004), Whitechapel (2005), Canary Wharf (2006), i Watney Market (2013).

## Referències

* ↑ «About us» (en anglès), 2014.
* ↑ «Public Libraries: The Changing Face of the Public Library» (en anglès). Ariadne. Arxivat 2015-09-06 a Wayback Machine.
* ↑ [10 octubre 2014] African dance and theatre classes in London.
* ↑ «Report from the Human Library at the IDEA Store in London» (en anglès). Human Library Organisation, 2008. Arxivat de l'original el 2014-10-12. [Consulta: 13 abril 2015].
* ↑ «Idea Story» (en anglès). Tower Hamlets Borough Council. Arxivat de l'original el 2015-09-05. [Consulta: 13 abril 2015].
* ↑ «Architecture: David Adjaye» (en anglès). The Crisis, 113, 01-01-2006.
# Krivany

Krivany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1301.
# Nu (Renoir)

Nu és una pintura a l'oli realitzada per Auguste Renoir el 1876 i que actualment s'exposa al Museu Puixkin de Moscou.
El quadre que representa una dona jove i nua s'ha conegut sota títols diferents: Étude, Baigneuse, o Nue. L'artista es recrea en l'encant de la seva model - la seva pell tendra, translúcida, les seves corbes voluptuoses, els seus ulls blaus, els seus cabells de seda suaus. Totes aquelles qualitats es rendeixen a través del color, la seva riquesa inacabable de matisos i ombres subtils, la seva lluminositat i radiància.
Renoir va sentir profunda admiració per les figures femenines nues, sent una constant a la seva producció, mostrant en totes elles a l'artista classicista amb influències de Rubens o Tiziano. No debades aquest tipus d'imatges servirà a l'artista per recuperar una forma que anava perdent l'Impressionisme i que ell no desitjava oblidar, potser pel seu aprenentatge com a decorador de porcellanes. Sabem el nom de la model, Anne, que posa en una postura forçada, amb el cos cap a dins i el rostre mirant l'espectador. Un bon nombre de teles blanques forma el fons, en sintonia amb la pell daurada de la jove, per qui rellisca la llum. Les línies del cos demostren l'exquisitat del dibuix de Renoir, creant un sensacional efecte volumètric a la figura.

## Enllaços externs

* Fitxa al Museu Puixkin
Viccionari
# Christijan Albers

Christijan Albers, nascut el 16 d'abril de 1979 a Eindhoven (Països Baixos), és un pilot de Fórmula 1.

## Començaments

Albers es va iniciar als karts a jove edat. Va obtenir el campionat nacional danès de la disciplina l'any 1997. Aquest mateix any, també es va proclamar guanyador de la Fórmula Ford 1800 als Països Baixos i Bèlgica, i participà en la sèrie Renault Megane Marlboro.
El 1998, va passar a la Fórmula 3 alemanya, categoria on va obtenir el campionat de 1999 després de guanyar sis carreres i obtenir sis poles. L'any 2000, Albers va participar en el campionat internacional de Fórmula 3000, i també a la Fórmula europea.
L'any 2001, Albers va participar en el campionat de Turismes alemany, categoria on va aconseguir el segon lloc final després de quatre victòries. Al mateix temps desenvolupava tasques com a pilot de proves de l'escuderia Minardi de Fórmula 1, i va pilotar el biplaça de l'equip utilitzat per promocions. Al novembre de 2004, el pilot va obtenir el millor registre de les proves de Misano di Gera d'Adda, tot i només haver realitzat vint voltes.

## A la Fórmula 1

Albers va ser confirmat per la Temporada 2005 de Fórmula 1 com a pilot titular de Minardi, debutant al Gran Premi d'Austràlia. Tot i córrer tota la temporada no va aconseguir resultats de rellevància a les curses del campionat. En acabar-se la temporada, Albers va ser confirmat com a pilot principal de MF1 Racing per la temporada 2006, encara que tampoc va aconseguir resultats rellevants, fent un 10º lloc (GP d'Hongria) com a millor posició final a un GP.
L'escuderia Midland va canviar el nom pel de Spyker i va confirmar-lo com a pilot per la temporada següent.
A mitjan Temporada 2007 de Fórmula 1 l'equip Spyker el va substituir després del GP de Gran Bretanya i de moment no ha tornat a la Fórmula 1.

## Després de la Fórmula 1

El 2008, va tornar a la sèrie DTM com a pilot de l'equip Audi Futurecom TME. Albers va actuar com a director d'equip i conseller delegat de l'equip Caterham F1 Team de juliol a setembre de 2014 després que fos adquirit per uns nous propietaris.

## Referències

* ↑ Galloway, James. «Caterham Team Principal Christijan Albers resigns just nine weeks after joining» (en anglès). Sky Sports, 14-09-2007. [Consulta: 1r setembre 2020].

## Enllaços externs

* Lloc web oficial
# Corba d'aprenentatge

Una corba d'aprenentatge és la representació gràfica del nivell d'aprenentatge d'un tema en funció del temps invertit. L'eix horitzontal representa l'experiència i el vertical la competència assolida. En general, aquests dos factors estan positivament correlacionats, és a dir, la competència augmenta a mesura que s'amplia l'experiència.
S'acostuma a diferenciar entre dos tipus de corbes d'aprenentatge. En el primer, és fàcil d'aprendre allò bàsic però a mesura que es va guanyant experiència el progrés s'alenteix; parlem d'una corba d'aprenentatge empinada. En el segon, costa temps i esforç familiaritzar-se amb els conceptes bàsics del tema, però un cop superats l'aprenentatge s'accelera; parlem d'una corba d'aprenentatge plana.
Sovint en el llenguatge popular els conceptes de corbes d'aprenentatge planes i empinades s'empren a l'inrevés. En tal cas es representaria la competència a l'eix horitzontal i l'experiència a l'eix vertical.

## Vegeu també

* Aprenentatge
* Creixement de la població
* Assaig i error
# Comunitat de comunes de la Roche-aux-Fées

La Comunitat de comunes de la Roche-aux-Fées (en bretó Kumuniezh kumunioù Bro Maen ar Boudiged) és una estructura intercomunal francesa, situada al departament de l'Ille i Vilaine a la regió Bretanya, al País de Vitré. Té una extensió de 492,78 kilòmetres quadrats i una població de 28.707 habitants (2006).

## Composició

Agrupa 18 comunes :
* Amanlis
* Arbrissel
* Bais
* Boistrudan
* Brie
* Chelun
* Coësmes
* Eancé
* Essé
* Forges-la-Forêt
* Janzé
* Marcillé-Robert
* Martigné-Ferchaud
* Rannée
* Retiers
* Sainte-Colombe
* Le Theil-de-Bretagne
* Thourie

## Vegeu també

* Intercomunalitats d'Ille i Vilaine

## Enllaços externs

* Comunitat de comunes de la Roche-aux-Fées Arxivat 2022-02-14 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Comunitat de comunes de la Val d'Ille

La Comunitat de comunes de la Val d'Ille (en bretó Kumuniezh kumunioù Traoñ an Il) és una estructura intercomunal francesa, situada al departament de l'Ille i Vilaine a la regió Bretanya, al País de Rennes. Té una extensió de 137,97 kilòmetres quadrats i una població de 18.132 habitants (2009).

## Composició

Agrupa 10 comunes :
* Guipel
* Langouët
* Melesse
* La Mézière
* Montreuil-le-Gast
* Saint-Germain-sur-Ille
* Saint-Gondran
* Saint-Médard-sur-Ille
* Saint-Symphorien
* Vignoc

## Administració

Llista de presidents successius :
| Data d'elecció | Identitat | Partit |
| 1993-2008 | Jean-Louis Tourenne | (PS) |
| 2008- | Daniel Cueff | Ecologista |
| Les dades anteriores no són pas conegudes. ||||

## Vegeu també

* Intercomunalitats d'Ille i Vilaine

## Enllaços externs

* Comunitat de comunes del la Val d'Ille
* (francès) (bretó) Geografia de Bretanya : portal geogràfic, cartogràfic i estadístic
# Comunitat de comunes de la Vall de la Bruche

La Comunitat de comunes de la Vall de la Bruche (oficialment: Communauté de communes de la Vallée de la Bruche) és una Comunitat de comunes del departament del Baix Rin, a la regió del Gran Est.
Creada al 2000, està formada 26 municipis i la seu es troba a Schirmeck.

## Municipis

* Barembach
* Bellefosse
* Belmont
* Blancherupt
* Bourg-Bruche
* La Broque
* Colroy-la-Roche
* Fouday
* Grandfontaine
* Lutzelhouse
* Muhlbach-sur-Bruche
* Natzwiller
* Neuviller-la-Roche
* Plaine
* Ranrupt
* Rothau
* Russ
* Saales
* Saint-Blaise-la-Roche
* Saulxures
* Schirmeck
* Solbach
* Urmatt
* Waldersbach
* Wildersbach
* Wisches

## Referències

* ↑ CC de la Vallée de la Bruche

## Enllaços externs

* Pàgina oficial
# Crims al Bàltic: Deshonra

Crims al Bàltic: Deshonra (títol en alemany, Der Usedom-Krimi: Schandfleck) és un telefilm alemany, que és la segona entrega de la sèrie de pel·lícules de ficció criminal Crims al Bàltic. L'episodi es va emetre per primera vegada el 29 d'octubre de 2015 a Das Erste. L'estrena va ser vista per 5,7 milions d'espectadors a Alemanya, cosa que representava un 17,8% de quota de pantalla. S'ha doblat al català central per a TV3, que va emetre'l el 19 de novembre de 2023.
Es va rodar del 26 de febrer al 27 de març de 2015 a l'illa d'Usedom al mar Bàltic, a Świnoujście i a Berlín. El mercat Edeka d'Ahlbeck va servir com a lloc de rodatge per al supermercat on la mare i la filla compren.

## Sinopsi

La propietària d'un supermercat a Heringsdorf apareix sense vida en un parc de Swinemünde, a la part polonesa d'Usedom. La inspectora Julia Thiel i el seu col·lega polonès Marek són designats per dur a terme la investigació del cas. La dona morta tenia planejat trobar-se amb una de les seves empleades per negociar la venda de casa seva, propietat del seu difunt pare. De manera inesperada, la casa ha estat catalogada com a patrimoni històric regional, cosa que obliga la família a desprendre-se'n perquè no pot fer front als costos de manteniment imposats. El pare, un ancià amb problemes d'alcoholisme i un historial policial, és detingut en un principi com a sospitós del crim.

## Repartiment

* Katrin Sass com a Karin Lossow
* Lisa Maria Potthoff com a Julia Thiel
* Peter Schneider com a Stefan Thiel
* Emma Bading com a Sophie Thiel
* Rainer Sellien com a Holm Brendel
* Max Hopp com a Dr. Brunner
* Marcin Dorociński com a Marek Wozniak
* Ramona Kunze-Libnow com a Rita Mahlow
* Marcus Bluhm com a Lutz Eppendorf
* Gunda Ebert com a Manuela Kirchhoff
* Peter Franke com a Werner Mahlow
* Claudia Geisler-Bading com a Maria Eppendorf
* Angeline Anett Heilfort com a Hannah Kirchhoff
* Marco Matthes com a Der Urlauber
* Rainer Strecker com a Ringo
* Patricio Wiedermann com a Patrick

## Referències

* ↑ «Der Usedom-Krimi – Staffel 2019 – Kritik zum Film bei Tittelbach.tv». [Consulta: 19 novembre 2023].
* ↑ «Schandfleck - Der Usedom-Krimi» (en alemany). [Consulta: 19 novembre 2023].
* ↑ Sidney Schering. «Auf Usedom wird weiter munter gemordet».
* ↑ «Crims al Bàltic - T1xC2 - Deshonra - 3Cat». CCMA. [Consulta: 19 novembre 2023].
* ↑ Der Usedom-Krimi: Schandfleck a crew united
* ↑ Ulrich Kronenberg. «Drehorte DER USEDOM-KRIMI». anderswohin.
# Cynolebias

Cynolebias és un gènere de peixos de la família Rivulidae i de l'ordre dels ciprinodontiformes.

## Taxonomia

* Cynolebias albipunctatus (Costa & Brasil, 1991)
* Cynolebias altus (Costa, 2001)
* Cynolebias attenuatus (Costa, 2001)
* Cynolebias gibbus (Costa, 2001)
* Cynolebias gilbertoi (Costa, 1998)
* Cynolebias griseus (Costa, Lacerda & Brasil, 1990)
* Cynolebias itapicuruensis (Costa, 2001)
* Cynolebias leptocephalus (Costa & Brasil, 1993)
* Cynolebias microphthalmus (Costa & Brasil, 1995)
* Cynolebias paraguassuensis (Costa, Suzart & Nielsen, 2007)
* Cynolebias perforatus (Costa & Brasil, 1991)
* Cynolebias porosus (Steindachner, 1876)
* Cynolebias reicherti (Loureiro & García, 2005)
* Cynolebias vazabarrisensis (Costa, 2001)

## Referències

* ↑ Animal Diversity Web (anglès)
* ↑ BioLib (anglès)
* ↑ The Taxonomicon (anglès)
* ↑ Catalogue of Life (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cynoglossus sinusarabici

Cynoglossus sinusarabici és un peix teleosti de la família dels cinoglòssids i de l'ordre dels pleuronectiformes que es troba a les costes del Mar Roig, Canal de Suez i Israel.

## Referències

* ↑ The Taxonomicon (anglès)
* ↑ FishBase (anglès)
# Copadichromis insularis

Copadichromis insularis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 «Copadichromis insularis» (en anglès). FishBase. Froese, Rainer; Pauly, Daniel (editors).
# Copadichromis chizumuluensis

Copadichromis chizumuluensis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,6 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, Alemanya Occidental. Malawian cichlid fishes: 1-334.
* ↑ BioLib
* 1 2 «Copadichromis chizumuluensis» (en anglès). FishBase. Froese, Rainer; Pauly, Daniel (editors).
# Dafina (cràter)

Dafina és un cràter d'impacte en el planeta Venus de 5,5 km de diàmetre. Porta el nom d'un antropònim albanès, i el seu nom va ser aprovat per la Unió Astronòmica Internacional el 1997.

## Referències

* ↑ «Dafina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cordes Lakes

Cordes Lakes és una concentració de població designada pel cens dels Estats Units a l'estat d'Arizona. Segons el cens del 2000 tenia 2.058 habitants. 866 habitatges, i 582 famílies La densitat de població era de 73 habitants/km².

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Cordes Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Cordes Lakes». American Fact Finder. Oficina del Cens dels Estats Units, 12-01-2010.
# Datnioides undecimradiatus

Datnioides undecimradiatus és un peix d'aigua dolça conegut com a tigre perca del Mekong, natiu del riu Mekong al Sud-est asiàtic. Pertany a la família Datnioides i a la clasee Actinopterygii. L'origen del seu nom es decomposa en: Datnioides que ve del gènere Datnia i eidos que vol dir forma o semblança; Undecimradiatus del llatí undecim, que vol dir 11 i radiatus que vol dir rallat, en referència al número habitual de radis tous anals en l'espècie.
És de color groc o verd, i té ratlles negres. Té una mida com a màxim de 40 cm. Està compost per 12 espines dorsals, 16 radis tous dorsals, 3 espines anals i 11 radis tous anals.
Degut a la seva morfologia i aparència, és una espècie que ha estat domesticada, de manera que està adaptat a la vida en peixeres.

## Ecologia
### Hàbitat

Habita exclusivament als rius d'aigua dolça grans, profunds i típicament de terres baixes. Es troba a les corrents principals i grans afluents. No es creu que habiti ambients salabrosos.

### Distribució

Són peixos tropicals, es troben a les conques del Mekong a Tailanda, Laos, Cambodja i Vietnam. També s'ha registrat la seva presència en varis afluents importants, a les conques de Xe Bangfai, Mun i Sekong. Es troba en abundància a pocs quilometres de les cascades Lee Pee, a Laos.

### Ús

Majoritàriament es troba en aquaris, s'utilitza com a mascota. Però també s'usa pel consum humà.

## Alimentació

És un depredador piscívor amb una cavitat bucal capacitada per menjar grans peixos. S'alimenten de molts tipus de peixos i gambes. En el cas dels peixos que es troben en peixeres, els més joves menjen cucs de terra o llagostins trossejats, en canvi els adults menjen diferents peixos vius i cucs més grans, i necesiten una quantitat major.

## Comportament

Quan es troben en una peixera pot estar amb peixos de mida similar, però es pot sentir intimidat per altres per altres espècies competitives. Els peixos joves poden formar grups, però els adults no són gregaris i són més agressius front a peixos similars. És mantenen millor individualment o en grups petits.

## Perill d'extinció

Aquesta espècie es considera vulnerable per la UICN. El fet que l'espècie estigui en risc d'extinció, és degut a varis factors: alteració de l'habitat per la construcció de preses, eliminació de la vegetació, contaminació. A més, la pesca d'aquesta espècie pel consum humà i el comerç dels aquaris, està provocant un efecte negatiu en les poblacions silvestres.
Es creu que la disminució de la població d'aquesta espècie es pot deure a la pèrdua de gens relacionats amb el sistema immune d'aquests peixos al llarg de les diferents generacions.

## Referències

* ↑ Hamilton F. [Buchanan] An account of the fishes found in the river Ganges and its branches. Edimburg & Londres, 1822. Fishes Ganges. i-vii + 1-405.
* 1 2 «Datnioides undecimradiatus – Mekong Tiger Perch (Coius undecimradiatus)». in Seriouslyfish
* 1 2 3 «Datnioides undecimradiatus (Roberts & Kottelat, 1994)».
* ↑ «Datnioides undecimradiatus».
* ↑ «The IUCN Red List of Threatened Species».
# Imperi francès

«Imperi francès» té aquests significats:
* Imperi colonial francès
* Primer Imperi Francès
* Segon Imperi Francès, etapa històrica de França compresa entre 1852 i 1870
# Komsomol de la Federació Russa

El Komsomol de la Federació Russa (en rus: Комсомол Российской Федерации) és l'organització juvenil del Partit Comunista de la Federació Russa.

## Activitat

Per aconseguir els objectius de l'organització, el partit dirigeix diverses activitats com: l'organització de reunions, mítings, manifestacions i piquets, amb el propòsit d'expressar l'opinió del partit sobre els problemes socials del jovent. Promoure la participació en les campanyes electorals per recolzar al Partit Comunista de la Federació Russa, treballant en col·laboració amb el partit i els seus representants en els organismes governamentals en tots els nivells. Desenvolupar una xarxa d'oficines regionals, locals i nacionals per recolzar al partit. Organitzar a les universitats: cursos, clubs, biblioteques, grups d'estudi, campaments d'estiu, activitats, etc.

## Programa

En matèria econòmica, el partit defensa una economia de mercat planificada i equilibrada, un pas important en la construcció del socialisme, on l'estat ha de tenir un paper determinant.
En l'àmbit social, l'organització recolza l'aplicació de programes nacionals destinats a crear un sistema de seguretat social per resoldre els problemes dels joves en l'àrea d'ocupació, educació, família i salut (tant física com mental).
El partit insisteix en la transició, des de les accions purament de propaganda, fins a fer passos pràctics reals per crear un estat unit amb Belarús, així com la reintegració de les antigues repúbliques de la Unió Soviètica, fomentar la cooperació internacional amb dos països importants per la Federació Russa: Ucraïna i Kazakhstan.
El partit considera que cal adoptar mesures dràstiques per eliminar el crim juvenil resolent les seves raons socials i econòmiques. Al mateix temps, el partit s'oposa a les condicions horribles en les quals viuen els acusats i els convictes, la majoria d'ells són joves. La presó ha de reinsertar als presos, en lloc de fer mal a les persones.

## Referències

* ↑ Komsomol website.

## Enllaços externs

* Komsomol Leninista (rus)